आईटीएम सुपर सिक्स राष्ट्रीय दिव्यांग क्रिकेट चैम्पियनशिप 2018 की तैयारियों को लेकर बुधवार को समिति के अध्यक्ष दीपक सचेती ने तैयारियों की जानकारी ली। आयोजन सचिव संजय सिंह तोमर एवं सहसचिव उमेश गुप्ता ने सचेती को बताया कि आईटीएम सुपर सिक्स राष्ट्रीय दिव्यांग क्रिकेट चैम्पियनशिप 2018 में आने वाले सभी खिलाडियों के आवास एवं भोजन की व्यवस्था आईटीएम यूनिवर्सिटी द्वारा कराई गई है। इसके साथ ही खिलाडियों के स्टेशन से आईटीएम परिसर तक आने जाने के लिए आईटीएम यूनिवर्सिटी द्वारा वाहन सुविधा भी उपलब्ध कराई गई तथा प्रतियोगिता के आयोजन के लिए आईटीएम यूनिवर्सिटी का हरा भरा क्रिकेट ग्राउंड उपलब्ध कराया है। उल्लेखनीय है कि आईटीएम सुपर सिक्स राष्ट्रीय दिव्यांग क्रिकेट चैम्पियनशिप में देश के प्रमुख 6 राज्यों जम्मू एण्ड कश्मीर, पंजाब, हरियाणा, हिमांचल प्रदेश, उत्तर प्रदेश एवं मेजबान मध्यप्रदेश की टीमें भाग ले रही हैं। प्रतियेगिता के सफल आयोजन के लिए तैयारियां पूर्ण की जा चुकी हैं। इस प्रतियेगिता में टी-20 फार्मेट के आधार पर 20-20 ओवर के मैच होंगे।